Diari Oficial de la Generalitat Valenciana


Sumari del DOGV 8687, del 28-11-2019 (2019/10439)

ORDRE 10/2019, de 30 d'octubre, de la Conselleria d'Innovació, Universitats, Ciència i Societat Digital, per la qual es nomena Ascensió Pérez Ruiz vocal del Consell Social de la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8687

Data del DOGV
:   28-11-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/10130


Data del document
:   30-10-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat Miguel Hernández

ORDRE 10/2019, de 30 d'octubre, de la Conselleria d'Innovació, Universitats, Ciència i Societat Digital, per la qual es nomena Ascensió Pérez Ruiz vocal del Consell Social de la Universitat Miguel Hernández d'Elx. [2019/10505]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del Consell Social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en l'article 5 la seua composició i estableix els vocals que han de ser designats per les diferents entitats en representació dels interessos socials de la Comunitat Valenciana.  
El Comité Executiu del Consell de Cambres de Comerç de la Comunitat Valenciana, en la sessió celebrada el dia 24 de setembre de 2019, ha designat com a vocal del Consell Social de la Universitat Miguel Hernández d'Elx, en representació dels interessos socials, Ascensió Pérez Ruiz, en substitució de Mario Martínez Murcia.  
Amb data 14 d'octubre de 2019, ha tingut entrada en la Direcció General d'Universitats un escrit del president del Consell de Cambres Oficials de Comerç, Indústria, Serveis i Navegació de la Comunitat Valenciana en què es comunica l'esmentada designació d'Ascensió Pérez Ruiz.  
Vist el que s'ha exposat, de conformitat amb el que es disposa en els articles 5.4.h, 6.1 i 7 de la Llei 2/2003, de 28 de febrer, de consells socials de les universitats públiques valencianes, i la proposta de la directora general d'Universitats, de 18 d'octubre de 2019, i de conformitat amb aquesta  
  
ORDENE  
  
Primer  
Nomenar com a vocal del Consell Social de la Universitat Miguel Hernández d'Elx, en representació dels interessos socials i designat pel Consell de Cambres Oficials de Comerç, Indústria, Serveis i Navegació de la Comunitat Valenciana, Ascensió Pérez Ruiz, en substitució de Mario Martínez Murcia.  
  
Segon  
El mandat tindrà una duració de quatre anys des del nomenament.  
  
  
Tercer  
La present ordre produirà efectes l'endemà de ser publicada en el Diari Oficial de la Generalitat Valenciana.  
  
D'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14, 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta ordre, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
València, 30 d'octubre de 2019  
  
La consellera d'Innovació, Universitats, Ciència i Societat Digital,  
Carolina Pascual Villalobos